Raspravljački školski esej

Antun Branko Šimić: Pjesme

Smjernice:

1. Prikaži stvaralačku biografiju Antuna Branka Šimića te navedi podatak iz njegova života koji je ostavio izniman trag na odabir pjesničke tematike. Smjesti ga u književno-povijesni kontekst. Povuci paralelu s predstavnikom istog književnog razdoblja i iste sudbine.
2. Prikaži raznovrsnost Šimićeve tematike i pojasni njegovu zaokupljenost pojedinim temama i motivima. Kao polazište koristi pjesme Bakterije, Moja preobraženja, Povratak 1, Povratak 2, Zapuštena, Budući, Ručak siromaha, Siromasi koji jedu od podne do podne, Smrt i ja, Smrt, Nemoć pjesnika, Opomena.
3. Koristeći prethodno znanje iz književnosti odredi što je zajedničko Antunu Branku Šimiću i Vladimiru Vidriću, a što Šimiću i Waltu Whitmanu? Za ovog potonjeg neka ti pomogne stih iz zbirke Vlati trave *Ja svetkujem samog sebe i pjevam samog sebe,*

*a što ja sebi dopuštam morate i vi sebi dopustiti.*

1. Možemo li reći da je Šimić intelektualac s izraženim senzibilitetom prema najugroženijim slojevima društva? Svoje tvrdnje potkrijepi citatima i parafrazama. Koja bi druga književna djela naveo/la kao primjere literature o „ljudima s dna“? (Neka ti u odgovoru pomognu stečena znanja tijekom obrazovanja).
2. Iz pročitanih pjesama izvedi zaključak kako pjesnik doživljava svijet oko sebe, a kako smrt? Iskaži poruke navedenih pjesama. Na osnovu poruka koje si uočio/la, iskaži svoj stav o svakoj navedenoj ideji.
3. Što bismo trebali učiniti da realiziramo stih „Čovječe, pazi da ne ideš malen ispod zvijezda…“